૧ સંતપુરી વિસ્તારમાં રહેતા દેવીપુત્રો અને આદિવાસીઓને પીવાના પાણી માટે છેલ્લા પંદર વર્ષોથી ભારે હાલાકી ભોગવવી પડતી હોઇ ભાજપના શાસકો અને હાલના કોંગ્રેસના શાસકોને વખતો વખત લેખીત અને મૌખીક રજૂઆતો કરવા છતાં કોઇ ઉકેલ આવતો નહિ હોવાથી આજ રોજ કાળ ઝડતી ગરમીમાં ૩.૦૦ વાગે સંતપુરીમાંથી ખાલી માટલા સાથે મહિલાઓ અને પુરૃષોની પાણી આપો પાણી, હાય રે નગરપાલિકા હાય હાય ના, હાયરે ભાજપ હાય હાય, હાય રે કોંગ્રેસ હાય હાયના ભારે સૂત્રોચ્ચારથી આ રેલી નગરપાલિકા કાર્યાલય પાસે પહોંચી હતી ત્યાં કાર્યાલય પાસે માટલા ફોડયા હતા અને પાણી આપો પાણી આપોનો ભારે દેહકારો મચાવી દીધો હતો ત્યારબાદ વિફરેલી મહિલાઓ ઓફીસમાં ઘુસી જઇ ઓફીસના દરેક વિભાગના ફર્નીચરોની તોડફોડ તથા તમામ બધાજ ઓફીસને લગતા કાગળો વેરન છેરન કરી દીધા હતા તો દરવાજા અને ટેબલોનો ખુરદો બોલાવી દીધો હતો.